พระราชกฤษฎีกายุบรวมองค์การบริหารส่วนตำบลขุหลุกับเทศบาลตำบลตระการพืชผลและกำหนดเขตเทศบาลตำบลตระการพืชผลจังหวัดอุบลราชธานีพ.ศ. ๒๕๔๕ ภูมิพลอดุลยเดชป.ร.ให้ไว้ ณ วันที่๓๑ ธันวาคม พ.ศ. ๒๕๔๕เป็นปีที่ ๕๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรยุบรวมองค์การบริหารส่วนตำบลขุหลุกับเทศบาลตำบลตระการพืชผลตามเจตนารมณ์ของประชาชนในเขตองค์การบริหารส่วนตำบลขุหลุและกำหนดเขตเทศบาลตำบลตระการพืชผลอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๔๑ จัตวาแห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๓)พ.ศ. ๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกายุบรวมองค์การบริหารส่วนตำบลขุหลุกับเทศบาลตำบลตระการพืชผลและกำหนดเขตเทศบาลตำบลตระการพืชผล จังหวัดอุบลราชธานี พ.ศ. ๒๕๔๕มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ให้ยุบรวมองค์การบริหารส่วนตำบลขุหลุเข้าเป็นส่วนหนึ่งของเทศบาลตำบลตระการพืชผลซึ่งตั้งอยู่ในท้องที่อำเภอตระการพืชผล จังหวัดอุบลราชธานีการใดที่องค์การบริหารส่วนตำบลขุหลุได้กระทำไปแล้วโดยชอบด้วยกฎหมายว่าด้วยการนั้นก่อนวันที่พระราชกฤษฎีกานี้ใช้บังคับให้ถือเป็นอันใช้ได้และผูกพันเทศบาลตำบลตระการพืชผลมาตรา๔ เขตของเทศบาลตำบลตระการพืชผลซึ่งตั้งอยู่ในอำเภอตระการพืชผล จังหวัดอุบลราชธานี ให้มีดังต่อไปนี้หลักเขตที่๑ ตั้งอยู่ที่จุดซึ่งอยู่ห่างจากแนวเส้นตั้งฉากกับทางหลวงแผ่นดินหมายเลข ๒๐๕๐ระยะทางประมาณ ๑,๐๐๐ เมตร ตรงหลักกิโลเมตรที่ ๔๙ + ๒๐๐ เมตร บริเวณพิกัด WC ๐๓๕๒๙๖ด้านเหนือจากหลักเขตที่๑ เป็นเส้นตรงไปทางทิศตะวันออกเฉียงใต้ ระยะทางประมาณ ๓,๐๐๐ เมตร ถึงหลักเขตที่ ๒ซึ่งตั้งอยู่ฟากเหนือของทางแยกถนนสาธารณะ บริเวณพิกัด WC ๐๕๘๒๗๙ด้านตะวันออกจากหลักเขตที่๒ เป็นเส้นตรงขนานกับแนวทางหลวงแผ่นดินหมายเลข ๒๐๕๐ ระยะห่างประมาณ ๑,๕๐๐ เมตรไปทางทิศตะวันตกเฉียงใต้ ระยะทางประมาณ ๒,๒๕๐ เมตร ถึงหลักเขตที่ ๓ ซึ่งตั้งอยู่ฟากเหนือของสะพานคลองชลประทานสายใหญ่ฝั่งขวาบริเวณพิกัด WC ๐๔๙๒๕๙จากหลักเขตที่๓ เป็นเส้นเลียบริมคลองชลประทานสายใหญ่ฝั่งขวา ฝั่งตะวันออก ไปทางทิศตะวันตกเฉียงใต้ ถึงหลักเขตที่ ๔ซึ่งตั้งอยู่ฟากเหนือของจุดที่คลองชลประทานสายใหญ่ฝั่งขวาตัดกับทางหลวงแผ่นดินหมายเลข๒๑๓๔ บริเวณพิกัด WC ๐๔๗๒๔๕จากหลักเขตที่๔ เป็นเส้นเลียบฟากเหนือตามแนวทางหลวงแผ่นดินหมายเลข ๒๑๓๔ ระยะทางประมาณ ๒๑๙ เมตรถึงถนนสาธารณะฟากตะวันตก (สายบ้านฮี - ดอนเค็ง) แล้วเลียบไปตามถนนสาธารณะ(สายบ้านฮี - ดอนเค็ง) ตามแนวเส้นแบ่งเขตตำบลนาพินกับตำบลขุหลุ ไปทางทิศตะวันตกเฉียงใต้ระยะทางประมาณ ๑,๗๐๐ เมตร ถึงหลักเขตที่ ๕ซึ่งตั้งอยู่ฟากตะวันตกของทางแยกถนนสาธารณะ (สายบ้านดอนทับช้าง - ดอนเค็ง)บริเวณพิกัด WC ๐๓๙๒๓๐จากหลักเขตที่๕ เป็นเส้นเลียบตามแนวเส้นแบ่งเขตตำบลนาพินกับตำบลขุหลุ ไปทางทิศตะวันตกเฉียงใต้ระยะทางประมาณ ๑,๐๐๐ เมตร ถึงหลักเขตที่ ๖ ซึ่งตั้งอยู่ฟากเหนือของถนนสาธารณะบริเวณพิกัด WC ๐๒๙๒๒๘จากหลักเขตที่๖ เป็นเส้นเลียบริมถนนสาธารณะ ไปทางทิศตะวันตกเฉียงใต้ ถึงหลักเขตที่ ๗ซึ่งตั้งอยู่ฟากเหนือของถนนโยธาธิการ (ทางหลวงแผ่นดินหมายเลข ๒๐๕๐ - บ้านนาพิน)บริเวณพิกัด WC ๐๒๖๒๒๒ด้านใต้จากหลักเขตที่๗ เป็นเส้นเลียบริมถนนโยธาธิการ (ทางหลวงแผ่นดินหมายเลข ๒๐๕๐ - บ้านนาพิน)ไปทางทิศตะวันตกเฉียงเหนือ จนบรรจบกับฟากตะวันออกของทางหลวงแผ่นดินหมายเลข ๒๐๕๐เลียบทางหลวงแผ่นดินหมายเลข ๒๐๕๐ ไปทางทิศตะวันตกเฉียงใต้ ระยะทางประมาณ ๒,๖๒๐เมตร ถึงหลักเขตที่ ๘ซึ่งตั้งอยู่ฝั่งใต้ของจุดที่ห้วยคำพี่เขยตัดกับทางหลวงแผ่นดินหมายเลข ๒๐๕๐บริเวณพิกัด WC ๐๑๑๒๑๑จากหลักเขตที่๘ เป็นเส้นเลียบริมห้วยคำพี่เขยฝั่งใต้และเส้นแบ่งเขตตำบลเซเป็ดกับตำบลขุหลุ ด้านทิศใต้ ไปทางทิศตะวันตกเฉียงเหนือถึงหลักเขตที่ ๙ ซึ่งตั้งอยู่ฝั่งตะวันตกของหัวยขุหลุ บริเวณพิกัด VC ๙๘๘๒๒๗ด้านตะวันตกจากหลักเขตที่ ๙ เป็นเส้นเลียบริมห้วยขุหลุฝั่งตะวันตกไปทางทิศตะวันออกเฉียงเหนือ ตามแนวเส้นแบ่งเขตตำบลขุหลุกับตำบลไหล่ทุ่งถึงหลักเขตที่ ๑๐ ซึ่งตั้งอยู่ฟากเหนือของทางหลวงแผ่นดินหมายเลข ๒๑๓๔ บริเวณพิกัด WC ๐๐๘๒๖๙จากหลักเขตที่๑๐ เป็นเส้นเลียบริมทางหลวงแผ่นดินหมายเลข ๒๑๓๔ ไปทางทิศตะวันออกเฉียงใต้ระยะทางประมาณ ๑,๑๗๐ เมตร ถึงหลักเขตที่ ๑๑ บริเวณพิกัด WC ๐๑๘๒๖๔จากหลักเขตที่๑๑ เป็นเส้นเลียบริมห้วยกุดปลาปากฝั่งตะวันตก ไปทางทิศเหนือ ถึงหลักเขตที่ ๑๒บริเวณพิกัด WC ๐๑๕๒๗๓จากหลักเขตที่๑๒ เป็นเส้นเลียบตามแนวเส้นแบ่งเขตตำบลคำเจริญกับตำบลขุหลุ ไปทางทิศตะวันออกถึงหลักเขตที่ ๑๓ บริเวณพิกัด WC ๐๑๙๒๗๓จากหลักเขตที่๑๓ เป็นเส้นตรงไปทางทิศตะวันออกเฉียงเหนือ ระยะทางประมาณ ๒,๘๐๐ เมตร จนบรรจบหลักเขตที่๑ ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกายุบรวมองค์การบริหารส่วนตำบลขุหลุกับเทศบาลตำบลตระการพืชผลและกำหนดเขตเทศบาลตำบลตระการพืชผล จังหวัดอุบลราชธานี พ.ศ. ๒๕๔๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากองค์การบริหารส่วนตำบลขุหลุมีประชากรไม่ถึงสองพันคนและไม่สามารถที่จะบริหารงานให้มีประสิทธิภาพในลักษณะองค์การบริหารส่วนตำบลได้และประชาชนได้แสดงเจตนารมณ์ที่จะยุบรวมกับเทศบาลตำบลตระการพืชผลที่มีเขตติดต่อกันภายในเขตอำเภอเดียวกันและโดยที่มาตรา ๔๑ จัตวา แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ บัญญัติให้กระทำได้โดยตราเป็นพระราชกฤษฎีกา ประกอบกับมาตรา ๑๒แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ บัญญัติให้การเปลี่ยนแปลงเขตเทศบาลกระทำโดยพระราชกฤษฎีกา จึงจำเป็นต้องตราพระราชกฤษฎีกานี้สุกัญญา/พิมพ์๒๘มิถุนายน ๒๕๔๙สุนันทา/ฐิติพงษ์/ตรวจ๕กรกฎาคม ๒๕๔๙ปิติวรรณ/ปรับปรุง๑๕ เมษายน ๒๕๖๓ปาจรีย์/ตรวจ๗ ตุลาคม ๒๕๖๓[๑] ราชกิจจานุเบกษา เล่ม ๑๑๙/ตอนที่ ๑๒๗ ก/หน้า ๑๕/๓๑ธันวาคม ๒๕๔๕